Hans Christian Schmidt (V), 2001-03-01:
Jeg vil gerne starte med at sige tak for modtagelsen af forslaget her i Folketingssalen.
Jeg synes sådan set, at der var flere positive ting heri.
Jeg synes også, det var nogle gode argumenter, der kom frem, som i grunden burde have overbevist flere i Folketingssalen.
Det kan så være, det kommer under udvalgsarbejdet.
Men jeg vil sådan set godt kvittere for skatteministerens tale her.
Jeg vil så selvfølgelig også sige, at jeg godt kunne tænke mig, hvis det var muligt at få skatteministeren til nærmere at redegøre for noget, jeg mener jeg hørte skatteministeren sige.
Hvis jeg hørte rigtigt, blev det nævnt, at det var sådan, at man førte pengene tilbage til landbruget igen.
Jeg ved ikke, om skatteministeren kan uddybe, hvordan de bliver ført tilbage til de landmænd, som betaler pesticidafgiften.
Så vil jeg sådan set
Jeg var af den opfattelse, at skatteministeren sådan set tilkendegav en positiv melding her, men jeg har måske lidt svært ved lige at få på plads, i hvilket omfang den var inden for rækkevidde.
Så for det første: Hvornår regner man med, at den kommer, og hvornår vil det afføde et forslag? Så vil jeg sige til hr. Ole M. Nielsen, som godt kunne støtte forslaget, men på den anden side mente, at det ikke var muligt at rubricere de her pesticider, at det jo sådan set er lidt tankevækkende, når man f.eks. fra miljøministeren
ofte har hørt, at det gælder om at lægge det danske erhvervsliv under pres, for bliver de lagt under pres, så kommer de straks med løsninger.
flere gange sagt, at det er jeg ikke helt sikker på, for det skal jo være muligt.
Men det er jo tankevækkende, at når vi nu står med en sag, hvor det er de offentlige myndigheder, der burde lægges under pres og komme i gang, så har man ikke den holdning.
Det er umuligt, og det tager lang tid, og det er ikke nemt, siger man.
Jeg synes, at det største problem er, at der er en utrolig langmodighed i systemet.
Det er faktisk ufatteligt, at det ikke kan gå hurtigere i den teknologiske tidsalder, vi lever i, at man kan gå ind og i højere grad forfølge det mål, at det er de miljøvenlige midler, som i hvert fald skal belastes med den mindste afgift.
Men så vidt jeg forstår, så er ... Nej, jeg må hellere stille spørgsmålet på den måde: Er det ikke sådan, at hr. Søren Kolstrup mener, at der fortsat skal være en pesticidafgift?
Jeg forstod sådan lidt på talen, at man var imod det, og at man skulle have udfaset pesticiderne.
Nu kan jeg jo have overset, at der er et forslag på vej fra hr. Søren Kolstrup om, at man skal udfase pesticiderne, men er det ikke sådan, at hr. Søren Kolstrup mener, at pesticidafgiften skal blive der?
Eller er der et forslag undervejs her, som siger, at den afgift skal helt væk?
Jeg forstod det sådan på hr. Jørn Jespersen, at der var nogle positive meldinger, men konklusionen var jo, at man ikke kunne støtte forslaget, som det var her.
Det må vi så tage til efterretning.
Jeg håber altså stadig væk, at det samlede Folketing vil bruge ressourcerne på, at vi engang kan komme derhen, at man, når man indretter sådan en pesticidafgift som denne her, hvis man nu er tilhænger af den, så vil gøre det på en sådan måde, at man fremmer de midler, som er mest miljøvenlige, i stedet for som i dag, at de dyre midler, som oftest er de miljøvenlige, er dem, der bliver hårdest beskattet.
Det er svært at forklare ude i befolkningen, og jeg gør aldrig forsøg på det, for man kan mærke med det samme på reaktionen, at det er en håbløs opgave, og jeg synes
heller ikke, jeg vil bruge min tid på det, men det er tankevækkende, at vi dag er i den situation, at hvis midlerne er meget dyre, fordi der er forsket i længere tid og det har taget længere tid at få gennemført produktionen af dem og få dem godkendt, og de måske også er dyrere at lave, så gør samfundet det, at man oven i købet straffer de mennesker, der måtte bruge de midler ved lige at sige, at så skal de have en ekstra afgift oven i også.
Det er svært at forstå, og vi kunne vel godt gøre det lidt bedre.
Jeg kan forsikre hr. Niels Bloch Jespersen for, at jeg længes lige så meget som hr. Niels Bloch Jespersen efter, at der er andre politikere, der skal overtage embedsfolkene.
Det må jeg sige.
Der vil sikkert komme meget mere effekt ud af det.
Jeg vil bare sige til hr. Niels Bloch Jespersen, at man jo kan undre sig over, at når vi f.eks. diskuterer, om man må bruge et antibegroningsmiddel til skibe eller både, kan de samme eksperter så nemt som ingenting fortælle, hvilke midler der er gode, og hvilke midler der ikke er.
Det er jo tankevækkende. Når vi ellers går ud og diskuterer midler - det være sig i maling osv, ja, det kunne f.eks. være kreosot, et træbeskyttelsesmiddel - så er man i stand til at gå ud og vurdere, om det skal have lov at blive benyttet eller det ikke skal.
Man kan endda sige, om det er farligt, meget farligt, eller om det går an.
Jeg vil kun sige, at de erfaringer, jeg har hørt at man har brugt i Holland, synes jeg, man skulle prøve at overføre hertil.
Jeg siger da ikke, at det er en nem opgave, men man kunne da i det mindste prøve at sætte arbejdet i gang. Jeg går da ud fra, at vi, når vi har nogle eksperter, vel også kan sætte eksperterne i gang med at lave noget af det her.
Jeg forstår da i hvert fald, at man jo ikke er så afvisende, som man var tidligere; så lidt har det jo hjulpet, at vi har genfremsat det.
Nu er der dog noget på vej.
Det kan godt være, at det ender med, at det er hyppigheden, vi kommer til at forholde os til.
Så har vi da opnået det.
Men jeg synes stadig væk godt, at man kunne prøve at sætte et arbejde i gang.
Jeg ville have været glad i dag, hvis man sagde: Jo, men man skal ikke bare sige, at når man løber panden mod en mur, må man opgive.
Det kunne have været rart, om man i dag havde sagt, ligesom sidste gang, da vi satte et arbejde i gang med at prøve og kigge på hyppigheden: Vi vil prøve at nedsætte et udvalg til at prøve at kigge på, om det er muligt i Danmark at rubricere det her.
Så vil jeg sige, at hr. Niels Bloch Jespersen sikkert kender meget til miljøpolitik, men jo nok vil vide, at man formentlig ikke fra en talerstol, medmindre hr. Niels Bloch Jespersen er i stand til det, kan begynde at udbrede sig om et arbejde, der ikke er sat i gang endnu.